Diari Oficial de la Generalitat Valenciana


Sumari del DOGV 3977, del 10-04-2001 (2001/2534)

Resolució de desistiment en l'expedient d'obertura de cafeteria taberna Ambiance, de l'Alfàs del Pi.
----------------------------------------------------------------------------------------------------

### Dades del document

Número de DOGV
:   3977

Data del DOGV
:   10-04-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/2534


Organisme emissor
:   Agència Valenciana del Turisme

Tipus de document
:   Anunci

Resolució de desistiment en l'expedient d'obertura de cafeteria taberna Ambiance, de l'Alfàs del Pi. [2001/2534]
  
Per no haver sigut possible notificar de forma personal i directa a l'interessat la Resolució del director de l'Àrea de Producte de l'Agència Valenciana del Turisme, de data 13.09.2000, recaiguda en l'expedient d'obertura de l'establiment cafeteria taberna Ambiance de l'Alfàs del Pi, procedeix la seua publicació en el Diari Oficial de la Generalitat Valenciana , a efectes del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
València, 19 de febrer del 2001.- El director de l'Àrea de Producte: Víctor Yepes Piqueras
  
«Vist l'expedient de sol·licitud d'obertura de cafeteria taberna Ambiance, situada a l'Alfàs del Pi, pda. d'Estreles, Platja de l'Albir, 9, de la qual és titular Nicolas Icerckaert.
  
Tenint en compte que:
  
Primer. Amb data 1 de febrer de 2000 es va sol·licitar per Nicolas Icerckaert, l'autorització d'obertura i classificació de cafeteria taberna Ambiance.
  
Segon. Examinat l'expedient pel Servei Territorial de Turisme d'Alacant, es va comprovar l'omissió de documentació preceptiva:
  
Per això i de conformitat amb l'article 71 de la Llei 30/1992, de 26 de novembre, es va concedir un termini de deu dies al sol·licitant perquè aportara l'anterior documentació, amb advertència que si transcorregut el termini no l'aportava, se'l tindria per desistit en la seua petició amb la resolució prèvia que declare tal circumstància amb arxiu de l'expedient.
  
Tercer. Transcorregut el termini atorgat per mitjà d'escrit notificat el dia 3 de febrer de 2000 el sol·licitant no ha presentat la documentació sol·licitada.
  
Fonaments de dret
  
Primer. L'article 6.2 de l'Ordre de 18 de març de 1965 per la qual s'aprova l'ordenació de cafeteries, que estableix que tota sol·licitud d'obertura anirà acompanyada d'un pla de l'establiment, a escala 1:100, en el qual es reflectesca clarament el nom, destinació i superfície de cada dependència, així com la capacitat del menjador.
  
Segon. L'article 71 de la Llei 30/1992, de 26 de novembre, estableix al punt 1r que si la sol·licitud no reuneix els requisits que assenyala l'article 70 i els exigits, si és procedent, per la legislació aplicable, es requerirà a l'interessat perquè, en el termini de deu dies, esmene la falta o acompanye els documents preceptius, amb indicació que, si així no ho fera, se'l tindrà per desistit en la seua petició, amb la resolució prèvia que haurà de ser dictada en els termes previstos en l'article 42.
  
Tercer. Per la seua banda, l'article 42. 1.2 paràgraf d'eixa mateixa norma, estableix que en els casos de prescripció, renúncia del dret, caducitat del procediment o desistiment de la sol·licitud, així com la desaparició sobrevinguda de l'objecte del procediment, la resolució consistirà en la declaració de la circumstància que concórrega en cada cas, amb indicació dels fets produïts i les normes aplicables.
  
Pel que s'ha exposat, en virtut de les facultats atribuïdes pel Decret 45/1996, de 26 de març (DOGV, de 28 de març de 1996), resolc:
  
Declarar el desistiment de l'expedient d'obertura i classificació de cafeteria taberna Ambiance de l'Alfàs del Pi, promogut a sol·licitud de Nicolas Icerckaert amb arxiu de les actuacions.
  
Contra la present Resolució, que no posa fi a la via administrativa, podrà interposar Recurs d'Alçada davant del president executiu de l'Agència Valenciana del Turisme, en el termini d'un mes, comptador des de l'endemà de la notificació d'aquesta, de conformitat amb el que estableixen els articles 114, 115 i 48.2 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, de modificació de la Llei 30/1992.